
ELŐTERJESZTÉS

Óbarok Község Önkormányzat Képviselő-testületének
2026. július 21. napjára összehívott 
rendkívüli, nyílt ülésére






Előterjesztés címe és tárgya: 
Óbarok – Nagyegyháza Temető ravatalozójának felújítása tárgyú, saját költségvetésből megvalósuló beruházás kivitelező kiválasztásáról



A tárgykört rendező jogszabály:
· Magyarország helyi önkormányzatairól szóló 2011. évi CLXXXIX. törvény
-	az államháztartásról szóló 2011. évi CXCV. törvény (a továbbiakban: Áht.)
-	az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 







Előterjesztő:			Mészáros Kartal polgármester
Az előterjesztést készítette: 	Mészáros Kartal polgármester



Tisztelt Képviselő-testület!


Mint ismert a Tisztelt Képviselőtársaim előtt a Költségvetési rendeletünk lehetőséget biztosít az idei évben a nagyegyházi temetőben álló ravatalozó épületünk felújítására. A Költségvetési rendeletünk Köztemető ingatlanok felújítása soron 2 000 000 Ft összeg áll rendelkezésre. 

Az építés megvalósítására beszerzési eljárást indítottam az alábbi gazdasági szereplők megkeresésével:  

· Major Béla ev. 2045 Törökbálint, Séta utca 12.
· Vízkristály Kft. 1122 Budapest, Városmajor utca 28/A.
· Mezei Car Kft. 2067 Szárliget, Baross G. utca 4.
A megadott határnapig a megkeresett gazdasági szereplők az alábbiak szerint nyújtották be árajánlatukat:

· Major Béla ev. nettó: 2 541 000 Ft
· Vízkristály Kft nettó: 2 490 000 Ft
· Mezei Car Kft nettó: 2 955 800 Ft

 (Az ajánlattételi nyilatkozatokat előterjesztésemhez mellékelem.)

A legkedvezőbb ajánlatot benyújtó ajánlattevő ugyan magasabb ajánlatot nyújtott be, mint az ezen a soron tervezett rendelkezésre álló forrás, de úgy gondolom, hogy a 490.000,-Ft összegű többlet forrást biztosítsuk, annak érdekében, hogy a felújítást el tudjuk végezni, a felújítás meg tudjon valósulni. 

Tájékoztatom a Tisztelt Képviselő-testületet, hogy a Raktár épület beszerzési eljárásában nem használjuk fel a teljes rendelkezésre álló összeget, tehát annak maradványát átcsoportosítva ki tudjuk egészíteni ezen beszerzés költségeit.

Fentiek alapján javasolom az összegszerűségében legalacsonyabb ajánlatot benyújtó Vízkristály Kft.-vel (1122 Budapest, Városmajor utca 28/A.) történő szerződéskötést. 

Kérem a Tisztelt Képviselőket a határozat javaslat elfogadására!



Óbarok, 2026. július 16. 


Tisztelettel:
           Mészáros Kartal
             polgármester



Határozati javaslat:

Óbarok Község Önkormányzat Képviselő-testületének
…/2026 (VII. 21.) határozata

Óbarok – Nagyegyháza Temető ravatalozójának felújítása tárgyú, saját költségvetésből megvalósuló beruházás kivitelező kiválasztásáról

Óbarok Község Önkormányzat Képviselő-testülete úgy dönt, hogy

1., az Óbarok – Nagyegyháza Temető ravatalozójának felújítása tárgyú, saját költségvetésből megvalósuló beruházás kivitelezésével megbízza az összegszerűségében legkedvezőbb árajánlatot adó Vízkristály Kft-t (1122 Budapest, Városmajor utca 28/A., adószám: 14088357-2-43, képviseli: Tóth Vencel) a határozat 1. mellékletét képező árajánlat tartalmának megfelelően, az ott részletezett nettó 2.490.000,-Ft + 27 % ÁFA, azaz bruttó 3.162.300,-Ft, azaz összesen bruttó hárommillió-százhatvankettőezer-háromszáz forint vállalkozói díj mellett.

2., A beruházás megvalósításához szükséges fedezet saját forrás biztosításával a 2026. évi költségvetés külön során rendelkezésre áll.
3., Felhatalmazza a polgármestert a határozat 2. melléklete szerinti vállalkozói szerződés aláírására.

Határidő:	azonnal
							Felelős:	polgármester
























1. melléklet a    /2026. (VII. 21.) határozathoz

1. melléklet a    /2026. (VII. 21.) határozathoz

Vállalkozási szerződés

amely létrejött egyrészről  		
	Cégnév/név: 
	Óbarok Község Önkormányzat

	Székhelye: 	
	2063 Óbarok, Iskola utca 3.

	Telefon/Fax.:	
	+36 30 363 76 10

	Számlavezető pénzintézete:	
	MBH Bank Bicske

	Bankszámla szám:	
	50420410-10008009

	Adóigazgatási szám: 		
	15727684-1-07

	Képviselője:
	Mészáros Kartal, polgármester

	mint
	Megrendelő (a továbbiakban: Megrendelő)



másrészről
	Cégnév/név:	
	Vízkristály Kft.

	Székhelye: 	
	1122 Budapest, Városmajor utca 28/a. mfsz 4.

	Telefon/Fax.:	
	[bookmark: _Hlk111455410]+36 70 455 97 24

	Számlavezető pénzintézete:	
	Erste Bank 

	Bankszámla szám:	
	11600006-00000000-25908077

	Adóigazgatási szám: 		
	14088357-2-43

	Képviselője:
	Tóth Vencel

	mint
	Vállalkozó (a továbbiakban: Vállalkozó)


(a továbbiakban együttesen: Felek) között a mai napon és helyen az alábbi feltételekkel jött létre:

1. A szerződés tárgya

1.1.  A Megrendelő megrendeli a Vállalkozó, pedig vállalja a jelen szerződés mellékletét képező árajánlat szerinti építési engedélyhez nem Óbarok, Nagyegyháza-Bányász utca Temetőben található ravatalozó épület felújítási munkálatainak elvégzését.

1.2. 
A Vállalkozó vállalja a kivitelezéshez szükséges közműegyeztetések lefolytatását. Megrendelő biztosítja a Vállalkozó részére az épület megépítéséhez szükséges szabad, rendezett területeket. A kivitelezési munkálatokkal kapcsolatban a Megrendelő a Vállalkozónak minden segítséget megad. 

A Vállalkozó átveszi Megrendelő átadja a munkaterületet 2026. augusztus 10. napjától.
Építésre alkalmas terület átadást követően 30 munkanapra van szüksége a Vállalkozónak a raktár épület építéséhez, hogy a Megrendelésben foglalt kivitelezési munkálatokat el tudja végezni. Megrendelő vállalja, hogy a lakosságot értesíti a munkálatokról, az épület használatának mellőzéséről. Vállalkozó vállalja, hogy az építési területet körbekeríti és azt táblával jelzi a lakosság részére.

Vállalkozó kötelezettséget vállal arra, hogy a munkavégzést megvalósítja, valamint a jótállási/garanciális/szavatossági kötelezettségeinek eleget tesz a Szerződés előírásainak megfelelően. Megrendelő vállalja, hogy a munkavégzés és a Vállalkozó jótállási/ garanciális/szavatossági kötelezettségvállalása teljesítése esetén a Szerződésben előírt időpontban és módon megfizeti Vállalkozónak a vállalkozási díjat, mint fix átalányárat.


2. Fizetési feltételek

2.1	Óbarok-Nagyegyháza Ravatalozó épület felújítása:
	Vállalkozói díj: Nettó 2.490.000,- Ft+ 27% ÁFA (672.300,-Ft), mindösszesen
Bruttó: 3.162.300 forint, azaz hárommillió-százhatvankétezer-háromszáz forint

A Megrendelő a vállalkozói díjat az alábbi ütemezésben fizeti meg Vállalkozó részére, 
1. Megrendelő előleget fizet Vállalkozó részére, amely a teljes vállalási összeg 50%-a vagyis az előleg számla összege: 1.245.000.-Ft + 27% ÁFA, azaz 1.581.150 Ft, mely esedékes számla ellenében a munkaterület átadás-átvételekor.
 
2. Vállalkozó végszámlát állít ki Megrendelő részére, melynek összege: 2.490.000 Ft +27% ÁFA, Bruttó: 3.162.300 Ft azaz hárommillió-százhatvankétezer-háromszáz forint, mely esedékes a szerződésben foglalt feltételek teljeskörű teljesítése esetén. Az eredményes műszaki átadás-átvételét követő 8 napon belül a Vállalkozó által kiállított számla ellenében. A teljesítéseket Megrendelő a Vállalkozó Erste Banknál vezetett 11600006-00000000-25908077 számú bankszámlájára fizeti meg.

3. Határidő, munkavégzési ütemterv, munkaterület átadása

3.1. A munkálatok elvégzésének határideje: 2026. 12. 31.
      Az előteljesítés Vállalkozó részéről megengedett.

3.2. A Megrendelő vállalás teljesítéséhez a teljes munkaterületet 2026. augusztus 10. napjáig átadja.

3.3. A Megrendelő a munkaterületet munkavégzésre alkalmas állapotban bocsátja a Vállalkozó rendelkezésére.

4. A Felek kötelezettségei

4.1	Megrendelő kijelenti, hogy a jelen szerződésben meghatározott munkák nem engedélyhez kötöttek.
4.2	Vállalkozó a hatósági előírások betartásáról a munkavégzés során gondoskodni köteles.

4.3	Vállalkozó kötelezi magát, hogy a munkát szerződésszerűen, teljeskörűen, műszakilag és minőségileg kifogástalan kivitelben, az örökségvédelmi, a műszaki előírásoknak, a vonatkozó magyar előírásoknak, műszaki szabályoknak és szabványoknak, a technika mai állásának megfelelően, határidőben elvégzi.

4.4	A Vállalkozó a munkát Megrendelő igénye szerint köteles elvégezni. Az utasítás nem terjedhet ki a munka megszervezésére, illetve nem teheti a teljesítést terhesebbé.

4.5	Jelen szerződést a beszerzési eljárás alapján nyertes ajánlattevőként szerződő félnek kell fővállalkozóként teljesíteni. A Megrendelő alvállalkozók bevonását nem korlátozza, azonban Vállalkozó alvállalkozói tevékenységéért úgy felel, mintha azokat maga teljesítette volna.

4.6	A Vállalkozó kötelezettséget vállal arra, hogy a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi.


4.7 A Vállalkozó törvényes képviselője – polgári és büntetőjogi felelőssége tudatában – jelen szerződés aláírásával akként nyilatkozik, hogy az általa képviselt szervezet az Államháztartásról szóló 2011. évi CXCV. törvény 41. § (6) bekezdésében írtaknak megfelel, azaz a nemzeti vagyonról szóló 2011. évi CXCVI. törvény 3.§ (1) bek. 1. b.) pontja alapján átlátható szervezetnek minősül, az alábbiak szerint:
A Vállalkozó olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő együttes feltételeknek:
a) tulajdonosi szerkezete a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény (Pmt.) szerint meghatározott tényleges tulajdonosa megismerhető,
b) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,
c) nem minősül a társasági adóról és az osztalékadóról szóló 1996. évi LXXXI. törvény (Tao.) szerint meghatározott ellenőrzött külföldi társaságnak, valamint külföldi illetőségű szervezet esetén vállalom, hogy a Tao. 4. § 11. h.) pontja szerinti adatokat külön nyilatkozatban mellékelem;
d) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében az a), b) és c) alpont szerinti feltételek fennállnak.

4.8	A Megrendelő a munkát és a beépítésre kerülő anyagokat igénye szerint ellenőrizheti. Ha egyes munkarészeket a Vállalkozó beépít, vagy eltakar, és ezután az ellenőrzés a munka egy részének újbóli elvégzését tenné szükségessé, a Vállalkozó köteles előzetesen: 48 órával előbb a Megrendelőt írásban értesíteni. Ha a Megrendelő az értesítés ellenére az ellenőrzést elmulasztja, később a beépített munkarészt csak akkor ellenőrizheti, ha az újból végzett munkával kapcsolatos költségeket a Vállalkozónak megfizeti.

4.9	Ha a Vállalkozóval egyidejűleg a munkaterületen más vállalkozók is dolgoznak, a Megrendelő köteles megteremteni a munka gazdaságos és gyors, a vállalkozókkal összehangolt elvégzéséhez szükséges feltételeket, a Vállalkozó pedig köteles munkáját a többi vállalkozóval összehangolni. A munka nem megfelelő megszervezésével másnak okozott kárt a mulasztó köteles megtéríteni.

5. Együttműködés

5.1. A Vállalkozó folyamatosan köteles a Megrendelőt értesíteni minden olyan körülményről, amely a munka ütemezés szerinti végzését akadályozza.

5.2. A felek helyszíni képviselői:
A Vállalkozó helyszíni képviselője:			Tóth Vencel
	Telefon: +36704559724
A Megrendelő helyszíni képviselője:			Mészáros Kartal
							Telefon: +36303637610
6. Jótállás

6.1. A Vállalkozó az általa javított épületekre három (3) év garanciát vállal, kivéve a vandálságból, a szándékos rongálásból és az elemi károkból eredő sérülésekre. 

7. Egyéb kikötések

7.1 A szerződés módosítása csak írásban, közös megegyezéssel a cégjegyzésre jogosultak aláírásával történhet. Vállalkozó 30 napot meghaladó késedelme esetén Megrendelő jogosult jelen szerződéstől egyoldalúan elállni.
Ha a Vállalkozó fizetőképességében, pénzügyi helyzetében olyan lényeges változás következik be, amely a szerződés teljesítését veszélyezteti, Megrendelő jogosult a szerződéstől elállni. Felek ilyen lényeges fizetőképességben bekövetkező változásnak tekintik különösen, ha a Vállalkozóval szemben a szerződés teljesítésének időtartama alatt jogerőre emelkedett fizetési meghagyás útján követelés érvényesítése van folyamatban, illetve felszámolási-, vagy végrehajtási eljárást elrendelő jogerős határozat hatálya alatt áll. Amennyiben Vállalkozó fizetőképességében lényeges változás következik be, köteles Megrendelőt a körülmény bekövetkezésétől számított 8 napon belül írásban értesíteni. A Megrendelő jogosult a szerződéstől továbbá elállni különösen, ha a Vállalkozó szerződéses kötelezettségének nem tesz eleget.

7.2. A szerződő felek a vállalkozót terhelő bármely szolgáltatás késedelmes teljesítése esetére napi 5 000 Ft, azaz ötezer forint késedelmi kötbért kötnek ki. A Vállalkozó kötbérfizetési kötelezettségét a Megrendelő által esetlegesen megjelölt póthatáridő tűzése nem érinti.

7.3. A Vállalkozót a jelen Vállalkozási szerződésben meghatározott bármely kötelezettségének, feladatának — a Vállalkozónak felróható — nem megfelelő minőségben történő teljesítése esetén hibás teljesítési kötbér-fizetési kötelezettség terheli.
Amennyiben a Megrendelő úgy ítéli meg, hogy a Vállalkozó által végzett munka nem megfelelő minőségű, úgy írásban felszólítja a Vállalkozót a munka ésszerű határidőre történő kijavítására. Amennyiben a Vállalkozó a kitűzött határidőre nem javítja ki a munkát a Megrendelő elvárásainak megfelelően, hibás teljesítési kötbér-fizetési kötelezettség terheli.
A hibás teljesítési kötbér mértéke az egyedi megrendelésekkel kapcsolatban felmerült hibás teljesítés esetén a megrendelés nettó Vállalkozási díjának 25 %-a.

7.4.  A kötbér esedékessé válik:
· kijavítható hiba esetében: a kijavításra megállapított határidő eredménytelen elteltét követő napon, ha a hiba kijavítása nem történt meg, illetve, ha megtörtént, de a kijavított teljesítést a Megrendelő szintén hibás teljesítésként értékeli;
· ki nem javítható hiba esetében: a hibás teljesítés Megrendelő által történő megállapításának napján;
7.5 A kötbér alkalmazását megalapozó tény megállapítására a Megrendelő jogosult. Amennyiben a Megrendelő megállapítja a kötbér igényét megalapozó tényt, a kötbér esedékessé válását követő 3 munkanapon belül írásban értesíti a Vállalkozót. A kötbér érvényesítésére a végszámlában kerül sor.
Az értesítésben a Megrendelő köteles megjelölni azt, hogy a kötbért:
· melyik megrendeléssel kapcsolatban,
· a teljesítés mely hiányosságának következtében,
· milyen jogcímen és
· milyen összegben alkalmazza.
A késedelmi kötbér Vállalkozó általi megfizetése nem mentesíti a Vállalkozót a teljesítés alól.
7.6. A Vállalkozó a munkát a vonatkozó szabványoknak és az előírt biztonságtechnikai követelményeknek megfelelően köteles elvégezni.

7.7. Jelen szerződésben nem szabályozott kérdésekben a Ptk. rendelkezései az irányadók.

7.8. A szerződő felek megegyezés hiányában, per esetén a Bicskei Járásbíróság illetékességét kötik ki.

8.	Mellékletek
1.sz. melléklet: Vállalkozó ajánlata

Jelen szerződés 3 példányban készült, ebből kettő a Megrendelőt, egy pedig a Vállalkozót illeti meg.
A szerződő felek a szerződést, mint akaratukkal mindenben megegyezőt, jóváhagyólag és cégszerűen írták alá.

Óbarok, 2026. augusztus  




	………………………………..	…………………………………
	Óbarok Község Önkormányzat	Vízkristály Kft.
	Mészáros Kartal, polgármester	Tóth Vencel
	Megrendelő	Vállalkozó





	………………………………..	…………………………………
	Dr. Sisa András	Zsoldi Éva Zsófia
	jogi ellenjegyző	pénzügyi ellenjegyző

